Boneka (lagu Ernie Zakri)

"Boneka" ialah lagu yang dirakamkan dan dipersembahkan oleh penyanyi wanita Malaysia, Ernie Zakri. Lagu ini ialah hasil nukilan oleh Omar K, Firdaus Rahmat dan Iqie Hugh, berkisarkan tentang kekuatan seseorang individu selepas putus cinta dengan pasangannya. Ia dikeluarkan pada 24 Julai 2020 oleh Rocketfuel Entertainment.

Latar belakang dan komposisi
"Boneka" ialah hasil ciptaan Omar K, Firdaus Rahmat dan Iqie Hugh dan berdurasi selama 3 minit dan 50 saat. Lagu ini berkisarkan tentang seorang wanita yang ditinggalkan kekasih, namun dia kuat dan tabah mengharungi dugaan perpisahan itu kerana dia bukanlah 'boneka' yang boleh diperlakukan sesuka hati oleh mana-mana lelaki. Ernie Zakri berkata dalam satu temuramah bersama Sinar Harian:

Proses rakaman lagu ini dijalankan di Enormus Studio milik Omar K, dan mengambil masa satu hingga dua jam untuk disiapkan. Menurut Ernie, beliau tidak mempunyai masalah bekerja dengan Omar K kerana sudah beberapa kali beliau dan Omar bekerjasama, ia juga menjadi kerjasama sulung beliau bersama dua komposer baharu, Firdaus Rahmat dan Iqie Hugh. Beliau turut mendedahkan rakaman "Boneka" sempat dijalankan sebelum penularan pandemik COVID-19 yang melanda seluruh dunia termasuk Malaysia.

Muzik video
Muzik video rasmi untuk "Boneka" telah dilancarkan di saluran YouTube Rocketfuel Network pada 24 Julai 2020. Ia difilemkan semasa tempoh Perintah Kawalan Pergerakan fasa pemulihan sekaligus menjadi muzik video Ernie pertama yang menampilkan beliau memakai tudung. Menurut Ernie, idea untuk merakamkan muzik video itu datang daripada dirinya sendiri sambil menyatakan "saya nak sesuatu yang baharu".

Menerusi satu ciapan di laman Twitter, Ernie mendedahkan beliau turut mengambil inspirasi fesyen yang digayakan oleh penyanyi Singapura, Rahimah Rahim untuk penataan fesyen bagi muzik video "Boneka".

Biarpun mendapat ulasan positif daripada penonton dan warganet kerana mempamerkan gaya fesyen yang pelik dan unik, ia turut mendapat kritikan kerana ia menggunakan terlalu banyak kain seolah-olah seperti di kedai tekstil. Ernie kemudian meluahkan rasa gembira kerana konsep yang dibawa dalam muzik video "Boneka" mendapat perhatian di media sosial sambil berkata "kalau itu membuatkan mereka mengingati lagu Boneka, mengapa tidak?". Muzik video "Boneka" telah meraih jumlah tontonan sebanyak 750,000 tontonan sejak pelancarannya, ia turut menduduki carta sohor kini YouTube. Ia juga turut mendapat perhatian daripada sensasi YouTube luar negara.

Di belakang tabir penggambaran muzik video "Boneka" dikeluarkan di saluran YouTube rasmi Ernie Zakri pada 25 Ogos 2020.

Ulasan kritis
Dalam ulasan retrospektif mengenai lagu ini, Nur Emira Saizali dari Kosmo! menyifatkan "Boneka" membeli jiwa pendengar sambil berkata: "...Malaysia memerlukan karya-karya hebat seperti "Boneka". Mungkin Ernie (Zakri) menjadi penanda aras untuk lahirnya naskhah hebat yang mampu mencabar penggiat seni lain demi melahirkan sesuatu yang epik...,". Syafil Syazwan Jefri dari Harian Metro pula menakrifkan "Boneka" sebagai "satu nafas segar buat lagu yang dipopularkan oleh Ernie jika dibandingkan dengan karya dinyanyikan sebelum ini", beliau juga menambah "walaupun muziknya kedengaran seperti ada corak eksperimen, itu tidak menjejaskan kualiti vokal Ernie yang sudah diakui sangat cemerlang".Syafil Syazwan Jefri (10 Ogos 2020). "Eksperimen cemerlang, muzik, vokal". Harian Metro. Dicapai pada 26 September 2020.

Persembahan secara langsung
Bagi mempromosikan "Boneka", Ernie Zakri mempersembahkan lagu ini secara langsung dalam rancangan Malaysia Hari Ini di TV3 pada 3 Ogos 2020, MPop! di TV9 pada 24 Ogos dan meleTOP'' di Astro Ria pada 8 September.

Tenaga kerja
Kredit diperoleh daripada muzik video.

Lagu
 Ernie Zakri - vokal
 Omar K, Firdaus Rahmat, Iqie Hugh - komposer/penulis lirik

Muzik video
 Kel Wen - pengarah/penerbit
 Praveen Kumar - pengarah fotografi
 Abdol Monir - pembantu kamera I
 Faisal Rahman - Gaffer
 Rusman Bahari - Grip
 Kelson - penyunting/pewarna
 Behati - busana
 Abu Shaef Hamza - penggaya
 Amir Salleh - pembantu penggaya
 Farhanah Fauzy - pembantu penggaya
 Nurhidayah Idris - pembantu penggaya
 Sahir Sabri - jurusolek
 Boojae Fadzil - koreografi
 Ayana Mansor - pembantu koreografi/penari
 Shadida Madina - penari
 Raja Aizureen - penari
 Emma Tosh - penari
 Meyra Sam - penari
 Nadhirah Rahmat - penari
 Min Mohamed - pengarah seni
 Jan Chan - Propmaster
 Ravi - pembantu pengarah seni
 Feros Sayna - pasukan penerbitan Rocketfuel
 Aqilah Maria - pasukan penerbitan Rocketfuel
 Shaikh Affiz - pasukan penerbitan Rocketfuel
 Fahmi Mahamuddin - pasukan penerbitan Rocketfuel
 Alif Shah Jamil - pasukan penerbitan Rocketfuel
 Amir Yasin - pasukan penerbitan Rocketfuel
 Amin Aizuddin - pasukan penerbitan Rocketfuel
 Faqar Azmi - pasukan penerbitan Rocketfuel
 Shaakendraa - pasukan penerbitan Rocketfuel
 Carlos Khu - terima kasih

Format dan senarai runut
Muat turun digital
 "Boneka" – 3:50

Sejarah keluaran
NegaraTarikhFormatLabelMalaysia24 Julai 2020Muat turun digitalMedia penstrimanRocketfuel Entertainment

Rujukan

Pautan luar
 "Boneka" di AllMusic

Kategori:Lagu 2020
Kategori:Single 2020
Kategori:Lagu Ernie Zakri